stanford-oval/wikipedia huggingface dataset:
אלן סילבסטרי
קריירה

אלן החל להלחין פסקולים לסרטים ולטלוויזיה בשנת 1972, בגיל 21, כאשר הלחין את פסקול לסרט דל התקציב ״כנופיית דוברמן״.
משנת 1977 עד 1983 שימש אלן כמלחין העיקרי לסדרת הטלוויזיה ״CHiPs״ והלחין 109 פרקים מתוך 139 פרקי הסדרה.
אלן פגש את הבמאי רוברט זמקיס כאשר השניים עבדו יחד על הסרט של זמקיס ״סטון״ (1984). מאז הלחין אלן את כל הפסקולים לסרטיו של זמקיס, ביניהם טרילוגיית בחזרה לעתיד, בעקבות האוצר הרומנטי (1984), מי הפליל את רוג'ר רביט, להתחיל מחדש, הטיסה, על חבל דק, רכבת לקוטב ופורסט גאמפ. עבור הפסקול שהלחין לאחרון זכה לתשבחות ופרסום.
ב-1989 שיתף פעולה עם הבמאי ג'יימס קמרון עבור שובר הקופות ״מצולות״.
ב-1988 הלחין את הפסקול לסרט הזוג המוזר 2" ב-1991 הלחין את הפסקול של הקומדיה "בועות של אהבה" וב-1993 את הפסקול ל"זקנים חסרי מנוח" ו"משתגעים על אהבה".
מאז שנת 2001, אלן משתף פעולה באופן קבוע עם הבמאי סטיבן סומרס.
עבודותיו האחרונות כוללות את הנוקמים (2012), הקרודים (2013), ולילה מוטרף במוזיאון 3: סוד הקבר (2014).
ב-31 בינואר 2014, הוכרז כי עיבוד לבמה בהשראת סרטי בחזרה לעתיד נמצא בשלבי הפקה. המחזמר נמצא בתהליך כתיבה משותף על ידי היוצרים המקוריים המקורי רוברט זמקיס ובוב גייל. אלן יחבור למלחין גלן בלארד להלחנת מנגינה חדשה, בתוספת שירים מקוריים מתוך הסרט.
חייו האישיים

אלן ואשתו סנדרה הם בעלי היקב "הכרמים של סילבסטרי" הממוקם בכרמל ואלי, קליפורניה.
פרסים ומועמדויות

הועמד פעמיים לפרס אוסקר ולפרס גלובוס הזהב עבור הסרטים פורסט גאמפ ורכבת לקוטב. זכה בשני פרסי אמי. הועמד ארבע פעמים לפרס גראמי וזכה פעמיים.
בספטמבר 2011 הוענק לו פרס הוקרה על שם מקס שטיינר עבור הישגיו בתחום ההלחנה בסרטים.
אל הרפין

| --- | --- |
אין תמונה חופשית
 לידה:  1 בינואר 1853 צרפת 
 פטירה:  3 בינואר 1947 (בגיל 94) טרנטון, ארצות הברית 
 מדינה:  ארצות הברית 
 
אל הרפין (1862 - 3 בינואר 1947) היה אמריקאי שנודע בציבור בתור "האיש שלא ישן לעולם".
ביוגרפיה

אל הרפין חי בטרנטון ניו ג'רזי וטען שלאורך כל חייו מעולם לא ישן. הסיבה לכך אינה ידועה בוודאות, אך ייתכן שחוסר יכולתו לישון נבעה מפציעה של אימו מספר ימים לפני היוולדו.
לקראת סוף שנות הארבעים חוקרים ומדענים החלו להתעניין בו. הם ביקרו בביתו ולא מצאו מיטה או רהיט דומה שמאפשר שינה עליו, מלבד כיסא נדנדה. הרפין סיפר שלאחר יום עבודה מלא הוא היה יושב בכיסא, קורא עיתון עד עלות השחר ואז חוזר לעבודה. הוא היה בבריאות טובה ודעתו הייתה צלולה לחלוטין, מצב לא הגיוני לעולם המדע עבור חוסר שינה מוחלט ומתמשך.
ידיעה על מצבו החריג פורסמה בניו יורק טיימס ב-29 בפברואר 1904:
"אלברט הרפין, נולד בצרפת בשנת 1862 ומצהיר שבעשור האחרון לא ישן אפילו לרגע קטן. "על אף זאת, בריאותו מצויינת והוא אינו סובל מאיזושהי אי-נוחות הנוגעת למצבו.
הרפין מת ב-3 בינואר 1947 ולפי הדיווחים היה בין 94 במותו (נתון הסותר את שנת הלידה שלפיו במותו היה בן 86). לאחר מותו פורסמה עליו ידיעה נוספת בניו יורק טיימס:
"המוות לקח היום את אלברט א. הרפין, מתבודד שחי בקצה העיר והתעקש שלא ישן מעולם. הוא היה בן 94 וכאשר נשאל כל טענתו לחוסר יכולת לישון אמר שהוא מעולם לא ישן או נמנמם אלא "נח". אף אדם עם אינסומניה מוחלטת לא חי תקופה ארוכה כל כך. כפי הנראה הוא מת מסיבות אחרות, ולא מחוסר שינה, שכן הפרעת השינה שלו מעולם לא השפיעה על בריאותו.
ראו גם

חוסר שינה תורשתי קטלני
הערות שוליים

↑  https://timesmachine.nytimes.com/timesmachine/1904/02/29/101387891.pdf
↑  https://www.nytimes.com/1947/01/04/archives/man-who-said-he-never-slept-dies-at-94-new-jersey-doctors-are.html?sq=alfred%2520herpin&scp=1&st=cse
אל חג'י דיוף

אל חג'י דיוף (בצרפתית: El-Hadji Diouf; נולד ב-15 בינואר 1981) הוא כדורגלן עבר סנגלי ששיחק בעמדות החלוץ והקיצוני. היה חלק מסגל נבחרת סנגל.
ב-2001 ו-2002 זכה בתואר כדורגלן השנה באפריקה. ב-2002 זכה גם בפרס כדורגלן השנה באפריקה של ה-BBC, ובמרץ 2004 נבחר על ידי פלה לאחד מ-125 שחקני הכדורגל החיים הטובים בעולם.
קריירה

דיוף החל את הקריירה שלו בצרפת במדי הקבוצות סושו, לאנס וסטאד רן. 
 לאחר מונדיאל 2002 בו הגיע יחד נבחרת סנגל עד לשלב רבע הגמר, הוא עבר לשחק בליברפול האנגלית תמורת 10 מיליון אירו.
לאחר שנתיים לא מוצלחות בליברפול הושאל בעונת 2004/2005 לבולטון וונדררס, שרכשה את כרטיס השחקן שלו בסיום אותה עונה. דיוף שיחק במדי בולוטון במשך שלוש שנים, ואחרי כן עבר לסנדרלנד ובלקבורן. בחלון ההעברות של ינואר 2011 הושאל לגלאזגו ריינג'רס. ב-31 באוקטובר 2011 חתם בקבוצת דונקסטר רוברס מהליגה האנגלית השנייה וירד איתה לליגה השלישית. ב-9 באוגוסט 2012 עבר ללידס יונייטד וב-16 במאי 2014 שוחרר ממנה.
קריירה > נבחרת סנגל

דיוף ערך את הופעת הבכורה שלו במדי נבחרת סנגל בשנת 2000 נגד נבחרת בנין. במונדיאל 2002 הצליח להגיע עם סנגל עד לשלב רבע הגמר, לאחר ניצחונות על צרפת ושוודיה. דיוף נבחר לאחד מהשחקנים המצטיינים בטורניר. באותה שנה סנגל סיימה גם כסגנית גביע אפריקה לאומות. ב-3 באפריל 2009 הודיע על פרישתו מהנבחרת, וב-2011 אף קיבל עונש השעיה מהנבחרת ל-5 שנים (שקוצרו לאחר מכן), משום שהעביר ביקורת על ההתנהלות של ההתאחדות הסנגלית.
הערות שוליים

↑  סנגל: אל חאג'י דיוף הושעה לחמש שנים, באתר וואלה, 28 ביולי 2011
| נבחרת סנגל – מונדיאל 2002 |
| --- | --- | --- |
|  1 סילבה •  2 דאף •  3 סאר •  4 פאפה מאליק דיופ •  5 נדור •  6 סיסה •  7 ה.קמארה •  8 טראורה •  9 ס.קמארה •  10 פדיגה •   11 דיוף •  12 פאיי • 13 דיאטה •  14 מוסה אנדיאיי • 15 דייאו • 16 דיאלו • 17 קולי • 18 תייאו • 19 פאפא בובה דיופ • 20 סילבן אנדיאיי • 21 בייה • 22 סיסוקו • 23 מכתאר אנדיאיי • מאמן: מצו |  1 סילבה •  2 דאף •  3 סאר •  4 פאפה מאליק דיופ •  5 נדור •  6 סיסה •  7 ה.קמארה •  8 טראורה •  9 ס.קמארה •  10 פדיגה •   11 דיוף •  12 פאיי • 13 דיאטה •  14 מוסה אנדיאיי • 15 דייאו • 16 דיאלו • 17 קולי • 18 תייאו • 19 פאפא בובה דיופ • 20 סילבן אנדיאיי • 21 בייה • 22 סיסוקו • 23 מכתאר אנדיאיי • מאמן: מצו | סנגל |
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
אלן דובי

| --- | --- |

אלן דובי בתפקיד סמל קריב
 לידה:  2 ביוני 1932 (בן 92) 
 מדינה:  הממלכה המאוחדת 
 מקום לימודים:  Wath Academy 
 בן או בת זוג:  רייצ'ל רוברטס (1955–1961) 
 פרופיל ב-IMDb
 
אלן ראסל דובי (באנגלית: Alan Russell Dobie; נולד ב-2 ביוני 1932) הוא שחקן אנגלי.
ביוגרפיה

דובי נולד בוומבוול שבמערב רידינג ביורקשייר, לג'ורג' ראסל ולשרה קייט דובי. אביו היה מהנדס מכרות ואמו הייתה ממשפחת איכרים. דובי למד משחק בבית הספר למשחק של תיאטרון אולד ויק בלונדון. במהלך חמישים שנות הקריירה שלו הופיע ביותר מ-117 הפקות.
ביוגרפיה > קריירה

הופעת הבכורה של דובי בתיאטרון הייתה בשנת 1952 במחזה "רומיאו ויוליה" מאת שייקספיר בתפקיד משרת של פאריס בתיאטרון אולד ויק בלונדון. ב-1963 הופיע לראשונה בברודוויי בדמות קורפורל היל במחזה "Chips with Everything" בתיאטרון פלימות'.
בין המחזות בהן הופיע דובי בתיאטראות וסט אנד בלונדון היו: "No Concern of Mine", "רוסמרהולם", "The Complaisant Lover", המחזה "The Tiger and the Horse" מאת רוברט בולט, "The Affair",‏ "Curtmantle",‏ "The Devils",‏ "Inadmissible Evidence",‏ "The Hallelujah Boy",‏ "ברווז הפרא", "רוקדים בלונאסה", "Rough Justice", "המלט" וב"מחכים לגודו". בתיאטרון אולד ויק שיחק דומי במחזות "רומיאו ויוליה", "Italian Straw", "יוליוס קיסר", "רצח בקתדרלה", "הנרי השמיני", "הסוחר מוונציה", "מקבת'", "עמל אהבה לשווא", "אילוף הסוררת", "כטוב בעיניכם", "ריצ'רד השני", "הנרי הרביעי" חלק 1 ו-2, "מייג'ור ברברה", "Sergeant Musgrave's Dance",‏ "One Leg Over the Wrong Wall",‏ "Chips with Everything",‏ "The London Cuckolds", וב-"Famine". ב-1963 גילם את דמותו של ישו הנוצרי ב-"Cycle of Mystery Plays" ביורק. דובי ביים את המחזות "נשות וינדזור העליזות", "Season's Greetings" ו-"Wedding in White".
בטלוויזיה הופיע דובי בין השאר במיני-סדרה "מלחמה ושלום" של ה-BBC, בסדרה "קסלר" מ-1981, בסדרה "The Troubleshooters" ובמיני-סדרה "זמנים קשים", עיבוד טלוויזיוני לספר באותו שם מאת דיקנס (1977). ב-1964 וב-1965 שיחק בתפקיד דייוויד קורבט בסדרה "The Plane Makers". בשנים 1980–1981 כיכב דובי בתפקיד הראשי בדמות סמל בילוש מהתקופה הוויקטוריאנית בסדרה "קריב". ב-1979 שודר בטלוויזיית גרנדה מחזה בשם "קריב" שממנו פותחה הסדרה שמנתה 14 פרקים. ב-1986 שיחק דובי בתפקיד הראשי בסרט הטלוויזיה "The Disputation" של ערוץ 4 וגילם את רבי משה בן נחמן, לצדו של כריסטופר לי שגילם את חיימה הראשון, מלך אראגון.
ביוגרפיה > חיים אישיים

בין השנים 1955 ל-1961 היה דובי נשוי לשחקנית רייצ'ל רוברטס. ב-1963 התחתן עם מורין סקוט.
הערות שוליים

1 2  Dobie's theatre credits on the Film Reference website
↑  National Centre for Early Music Archive about Mystery Plays
↑  Dobie on the Internet Movie Database
↑  The Disputation 1 of 5
↑  תמר גלבץ, קולנוע - שמפאניה ואוכמניות "תשוקות באפריקה' (בריטניה, 1987), במאי: מייקל רדפורד, שחקנים: גרטה סקאצ'י, צ'ארלס דאנס, ג'ים אקלנד, שרה מיילס, ג'ון הארט, ג'ראלדין צ'אפלין, ריי מקאנלי, טרבור האווארד, סוזאן פליטווד, כל העיר, 9 בספטמבר 1988
| --- | --- |
בקרת זהויות :  NLI: 987007350569905171  BnF: cb16936403r (data)  GND: 1061089932  ISNI: 0000 0001 3292 9808  NKC: xx0153355  VIAF: 6285149068417665730004   WorldCat (עם VIAF): 6285149068417665730004
אצטדיון טהלנה פולה

| --- | --- |

אצטדיון טהלנה פולה
 מיקום:  ברטיסלאבה, סלובקיה
 קואורדינטות:  48°9′48.81″N 17°8′12.68″E﻿ / ﻿48.1635583°N 17.1368556°E﻿ / 48.1635583; 17.1368556
 אבן יסוד:  יולי 2013
 תקופת הפעילות:  2019–הווה (כ־5 שנים)
 עלות הבנייה:  75 מיליון אירו
 בעלים:  סלובן ברטיסלאבה וממשלת סלובקיה
 משטח:  דשא
 אדריכל:  קארול קאלאי
 קבוצות:  סלובן ברטיסלאבה (2019 - הווה)  נבחרת סלובקיה (2019 - הווה)
 מושבים:  22,500
 narodnyfutbalovystadion.sk
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
אצטדיון טהלנה פולה (בסלובקית: Tehelné pole) הוא אצטדיון כדורגל הממוקם בברטיסלאבה, בירת סלובקיה, ומכיל 22,500 מקומות ישיבה. האצטדיון משמש את קבוצת הכדורגל סלובן ברטיסלאבה ואת נבחרת סלובקיה.
היסטוריה

האצטדיון נבנה על חורבות אצטדיון טהלנה פולה הישן שנבנה בשנת 1939, נסגר בשנת 2009 ונהרס ארבע שנים לאחר מכן.
התוכניות הראשונות לאצטדיון החדש נערכו בשנת 2006 ובנייתו הייתה אמורה להסתיים עד 2010. עם זאת, הפרויקט, שהתחיל בתחילה על ידי סלובן ברטיסלבה, נתקל במהרה בעיכובים והמדינה השתלטה אחר כך. עד סוף 2016 הסתיימו עבודות הבנייה.
לאצטדיון קיבולת של 22,500 מקומות ישיבה כולל 42 תאי שמיים ו-900 מושבי VIP. זהו אחד האצטדיונים הירוקים באירופה עם 50% מכל צורכי האנרגיה שמקורם במשאבים מתחדשים.
ב-16 בינואר 2019 נחנך האצטדיון במשחק ידידות בו אירחה סלובן ברטיסלאבה את סיגמה אולומוץ הצ'כית, אליו הוגבלה הכניסה כ-2,000 צופים. בדקה ה-26 כבש מוחה רהארסאלה את שער הבכורה של האצטדיון. המשחק הסתיים בניצחון 2–3 לטובת אולומוץ.
ב-3 במרץ 2019 ערכה סלובן ברטיסלאבה את משחק הליגה הראשון באצטדיון, הפעם לעיני אצטדיון מלא. במשחק גברה סלובן בתוצאה 0–2 על ספרטק טרנבה.
הערות שוליים

↑  Stadion Tehelne Pole, The Stadium Guide
אמארו פרגו

| --- | --- |

דיוקן
 לידה:  3 במאי 1678 סן קריסטובל דה לה לגונה, טנריפה
 פטירה:  4 באוקטובר 1747 (בגיל 69) סן קריסטובל דה לה לגונה, טנריפה
 לאום:  ספרדי
 תקופת הפעילות:  ? – 4 באוקטובר 1747 
 חתימה:   
 
קברו של אמארו פארגו בפאריש של סנטו דומינגו דה גוזמן ב סן קריסטובל דה לה לגונה
אמארו פרגו (שמו המלא: אמארו רודריגז פליפה; בספרדית: Amaro Rodríguez-Felipe y Tejera Machado;‏
3 במאי 1678 – 4 באוקטובר 1747) היה פריבטיר וסוחר ספרדי. הוא היה אחד מהפריבטירים המפורסמים ביותר בתור הזהב של הפיראטים.
ביוגרפיה

הוא נולד באי טנריפה, האיים הקנריים, בשנת 1678. הוא הוטבל בכנסיית הבתולה מלוס רמדיוס, הקתדרלה של סן קריסטובל דה לה לגונה. אמארו פארגו הושפע מאוד מתרבות הפיראטיות. בשנת 1701, הוא התקבל לעבודה כסמל על האונייה "אווה מריה", שעליה עלו פיראטים. הוא יעץ לקפטן לדמות תחילה כניעה ולאחר מכן להתחיל בקרב, שבו ניצחו הספרדים מאוחר יותר מול הפיראטים. בהכרת תודה, הקברניט נתן לו ספינה שאיתה החל לסחור.
מאוחר יותר עם ספינותיו השתתף בסחר בעבדים עם האיים הקריביים, דרום אמריקה ומרכז אמריקה. כך התעשר, הצליח לבנות ולהרחיב צי ולרכוש מקרקעין. היא גם סחרה ביינות ובמשקאות חריפים מהמזקקות שלה, אותן מכרה בעיקר לקובה ולגיאנה. פרגו נודע בזכות פעילותו המסחרית, תרומותיו התכופות למוסדות דתיים, ועזרתו לעניים. בתפקידו כפריבטיר, הוא שלט על המסלול בין קאדיז לאיים הקריביים. בכמה מקרים תקף ספינות של אויבי הכתר הספרדי (בעיקר אנגליה והולנד), וזכה להכרה כגיבור. לאמרו הייתה ידידות מצוינת עם הדתייה מריה דה לאון, למעשה הוא שילם עבור הלוויה שלה ועל הסרקופג שלה. בשל שירותו לכתר הספרדי, הוא הוכרז כאציל בשנת 1725.
אמארו פארגו מת ב-4 באוקטובר 1747 בעיר הולדתו ונקבר למחרת בקבר המשפחתי של כנסיית מנזר סנטו דומינגו, על מאבקו הבלתי נלאה למען האינטרסים של הכתר הספרדי נגד מדינות האויב, הוא זכה להערצה בשנת ספרד כגיבור לאומי. הוא היה מפורסם ופופולרי בימי חייו כמו האנגלי ופרנסיס דרייק היו שחור הזקן.
אוצר

מאחר שלא היו לו צאצאים לגיטימיים, הוא הוריש את עיזבונו לקרוביו הקרובים ביותר. בן לא חוקי, מנואל דה לה טרינידד רודריגז, ערער על הצוואה, אך לא קיבל דבר. בצוואתו הזכיר אמרו פרגו כי החזיק בחדרו ארגז ובו זהב, כסף, פנינים ואבנים יקרות ערך רב.
הצוואה הזינה את היווצרותן של אגדות על הקורסאר והייתה סיבה עבור ציידי האוצרות לגלות את מקום הימצאו של החזה במשך מאות שנים. למרות כל המאמצים, האוצר של אמארו פרגו עדיין לא נמצא.
אקסהומציה

בנובמבר 2013, הוצאת שרידיו בוצעה על ידי קבוצת ארכאולוגים ומומחים לזיהוי פלילי מהאוניברסיטה האוטונומית של מדריד. המטרה הייתה לקחת דגימות DNA מהשרידים ולנסות לשחזר את פניו באמצעות טכניקות משפטיות. האקסהומציה מומנה על ידי חברת משחקי הווידאו הצרפתית Ubisoft. פארגו היא דמות במשחק הווידאו Assassin's Creed IV: Black Flag.
הערות שוליים

↑  "El corsario Amaro Pargo. La leyenda (I). Historia". phistoria.net.
↑  "Canarias: Navegación: El corsario Amaro Pargo". mgar.net.
↑  "Más Allá Del Legado Pirata". google.es.
↑  "Amaro Pargo: La tradición histórica de un corsario lagunero (III). Por Carlos García, Del libro "La Ciudad: Relatos Históricos" 1996". lalagunaahora.com.
↑  La Provincia – Diario de Las Palmas (4 בדצמבר 2013). "El pirata canario Amaro Pargo revive con Assassin´s Creed". laprovincia.es. נבדק ב-8 במאי 2016. {{cite web}}:  (עזרה)
↑  "Amaro Pargo, corsario de las Canarias". todoababor.es. 28 בספטמבר 2006. נבדק ב-8 במאי 2016. {{cite web}}:  (עזרה)
↑  "Amaro Pargo medía 1,66 de estatura, era delgado y de joven había sido apuñalado". La Opinión de Tenerife. 21 בפברואר 2015. נבדק ב-21 בפברואר 2015. {{cite web}}:  (עזרה)תחזוקה - ציטוט: url-status (link)
| --- | --- |
בקרת זהויות :  BNE: XX5330769  GND: 1176065114  LCCN: n2018017645  VIAF: 792152261516717180004   WorldCat (עם VIAF): 792152261516717180004
אנדראס בלונק

| --- | --- |

 לידה:  20 בדצמבר 1871 Krempe, הרפובליקה הפדרלית של גרמניה 
 פטירה:  12 באפריל 1933 (בגיל 61) אומיל, הרפובליקה הפדרלית של גרמניה 
 מדינה:  גרמניה 
 השכלה:  אוניברסיטת הומבולדט של ברלין 
 תפקיד:  Reich Minister of Justice (27 במרץ 1920–8 ביוני 1920)  חבר הפרלמנט של המבורג  חבר הרייכסטאג של האימפריה הגרמנית  חבר הרייכסטאג של רפובליקת ויימאר 
 מפלגה:  המפלגה הדמוקרטית הגרמנית, מפלגת העם הפרוגרסיבית 
 השקפה דתית:  לותרניזם 
 
אנדראס בלונק (בגרמנית: Andreas Blunck; ‏20 בדצמבר 1871 – 12 באפריל 1933) היה פוליטיקאי גרמני חבר המפלגה הדמוקרטית הגרמנית. שר המשפטים בממשלתו הראשונה של הרמן מילר ברפובליקת ויימאר, בין מרץ ליוני 1920 עד שהוחלף על ידי אויגן שיפר.
ביוגרפיה

נולד בשלזוויג-הולשטיין, למד בגימנסיה בגליקשטאדט ואחר כך למד משפטים וסינית בברלין. בראשית המאה ה-20 החל במעורבות פוליטית בהמבורג, וב-1912 נבחר לראשונה לרייכסטאג.
בעת המהפכה הגרמנית נעצר בידי חברי מועצת הפועלים הרדיקליים, בדצמבר 1918. בין השנים 1919–1920 היה חבר המפלגה הדמוקרטית הגרמנית (DDP) באספה הלאומית של ויימאר (אנ'), ובין 1920 ל-1924 כחבר הרייכסטאג מטעם המפלגה. לאחר הפוטש של קאפ, הצטרף עם המפלגה לממשלתו של הרמן מילר וכיהן כשר המשפטים עד התפטרות הממשלה ביוני 1920 לאחר הבחירות לרייכסטאג.
הוא מת באומיל (אנ') ב-12 באפריל 1933.
אקלוגיט

| --- | --- |

 סוג הסלע:  סלע מותמר
 סביבת היווצרות:  פלוטונית
 הרכב:  גארנט, אומפציט
 תכונות וזיהוי:  סלע כהה בצבעים משתנים של ירוק, אדום ואפור
אקלוגיט הוא סלע מותמר מאפי המורכב בעיקר מגארנט ומאומפציט.
צבעו של הסלע נובע ממרכיביו העיקריים, כלומר ירוק ואדמדם.
הסלע נחשב למאפיין לסלעים מותמרים בתנאים גבוהים של טמפרטורה ולחץ ולכן שם הסלע "אקלוגיט" משמש כמונח שמאפיין סלעים כאלו כפציאס.
בגלל תכולת הפירוקסן הגבוהה בסלע, יש לו משקל סגולי גדול יחסית לסלעים מותמרים אחרים.
בדרך כלל מקורו של האקלוגיט בסלעים בזלתיים קבורים שמגיעים לטמפרטורות וללחצים בהם הפלגיוקלז מפסיק להיות יציב.
דיאגרמה המראה את סוגי הפציאס השונים של סלעים מותמרים. בדיאגרמה הזו ניתן לראות את האלוגיט כמאפיין התמרה בטמפרטורה ולחץ גבוהים.
בד בבד עם היותו של אקלוגיט סלע מותמר, חוקרים רבים משערים כי הוא יכול להיווצר בצורה ספונטנית בשכבות העליונות של קרום כדור הארץ, בתנאים שהיו מצויים בתקופת הפרקמבריון ולכן ניתן להגדיר אותו גם כסלע פלוטוני.[דרוש מקור]
אלן סטאק

אלן מק'אינטייר סטאק (באנגלית: Allen McIntyre Stack; ‏23 בינואר 1928 – 12 בספטמבר 1999) היה שחיין אמריקאי, אלוף אולימפי (לונדון 1948) ושיאן עולם בסגנון גב.
ביוגרפיה

סטאק נולד וגדל בניו הייבן, קונטיקט. הוא בוגר אוניברסיטת ייל משנת 1949 ושרת בצי האמריקאי בשנים 1954-1951 ובוגר בית ספר למשפטים באוניברסיטת קולומביה משנת 1956.
ביוגרפיה > שיאן עולם

בתחרות שחייה שנערכה בניו הייבן ב-23 ביוני 1948 קבע סטאק במשחה ל-100 גב, שיא עולם חדש של 1:04.0 דקות, שיפור לשיא העולם הוותיק בן ה-12 שנים וחצי של אדולף קיפר מגרמניה (1:04.8 דקות).
ביוגרפיה > אלוף אולימפי

באולימפיאדת לונדון (1948) זכה סטאק במדליית זהב, במשחה ל-100 מטר גב בתוצאה של 1:06.4 דקות, לפני בן ארצו רוברט קאוול (1:06.5 דקות) וז'ורז' ואלרי מצרפת (1:07.8 דקות).
בתחרות שנערכה בניו הייבן ב-4 בפברואר 1949 שיפר סטאק את שיאו העולמי במשחה ל-100 מטר גב והעמיד אותו על 1:03.6 דקות. שיא זה החזיק מעמד כ-4 שנים ונשבר על ידי ג'ילבר בוזון מצרפת (1:03.3 דקות). בתחרות נוספת שנערכה בניו הייבן ב-4 במאי אותה שנה, הוא קבע גם במשחה ל-200 מטר גב שיא עולם חדש של 2:18.5 דקות, שיפור לשיא העולם בן ה-5 שנים של אדולף קיפר (2:19.3 דקות). שיא זה החזיק מעמד כ-4 שנים ונשבר על ידי בוזון (2:18,3 דקות).
במשחקים הפאן-אמריקאיים שנערכו בבואנוס איירס, ארגנטינה בשנת 1951 זכה סטאק בשתי מדליות זהב במשחה ל-100 מטר גב (1:08.0 דקות) ובמשחה שליחים 3x100 מטר מעורב (3:16.9 דקות).
באולימפיאדת הלסינקי (1952) סיים סטאק במקום רביעי במשחה ל-100 מטר גב בתוצאה של 1:07.6 דקות ולא הצליח להגן תוארו.
סטאק עבד כעורך דין בהונולולו, הוואי עד שנת 1998.
בשנת 1999 נפטר סטאק בגיל 71.
תארים והישגים

סטאק קבע 6 שיאי עולם חדשים ו-22 שיאי ארצות הברית בסגנון גב.
סטאק זכה ב-10 תוארי אליפות ארצות הברית ובתואר מכללות אחד (NCAA).
בשנת 1979 זכה סטאק להיכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
אמבסל

| --- | --- |
 מדינה:  אתיופיה אתיופיה
 מדינה:  אמהרה אמהרה
 מחוז:  דרום וולו
 בירת הנפה:  ווצ'לה
 שטח:  882.24 קמ"ר
 אוכלוסייה:  ‏
  ‑ בנפה:  121,899 (2007)
  ‑ צפיפות:  138.17 נפש לקמ"ר (2007)
 קואורדינטות:  11°45′N 39°15′E﻿ / ﻿11.75°N 39.25°E﻿ / 11.75; 39.25 
 אזור זמן:  UTC +3
  מפת מיקום  מפה מפורטת   (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיאמבסל(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיאמבסל  he tabBackground:;tabBorder:#aaa;defaultTab:0;
 
אָמְבַּסֵל (געז: ኣምባስል, מבוטא גם כ: אָמְבַּ סֵל) היא נפה במדינת אמהרה שבאתיופיה, שם הנפה לקוח משם המבצר הררי (ראו: אמב) הממוקם באזור. בעברו כונה גם "אמבה ישראל". נפת אמבסל ממוקמת במחוז דרום וולו. אמבסל גובלת ממערב בטאנטה, בצפונה במחוז דרום וולו, במזרחה בנפת ווארה בבו ובדרומה בקוטבאר. העיירה אוצ'ילי היא היישוב הגדול בנפה.
בין הנהרות הזורמים באמבסל נמנה נהר וואחה טיטו. בנפה ישנם מצבורי פחם גדולים שנוצלו לראשונה בהיקף תעשייתי בתקופת הכיבוש האיטלקי
על שם נפת אמבסל נקרא גם אחד הסולמות המוזיקליים האופייניים למוזיקה האתיופית המסורתית ולנעימות יהדות אתיופיה שהתפתחו באזור. בסולם זה מסופרות עלילות מסורתיות והיסטוריות, המועברות מאב לבן.
היסטוריה

בתקופה הפיאודלית אמבסל הייתה תחת שליטה של אחת ממשפחות האצולה החשובות באימפריה האתיופית. למרות שהם שלטו על חלק קטן מהנפה באזור המבצר ההררי, שליטי המבצר היו ידועים בתואר ג'נטיראר, תואר העובר בירושה מאב לבן. הקיסרית מאנאן אספוו אשתו של הקיסר היילה סלאסי הייתה בתו של שליט המבצר הג'נטיראר אספוו. האזור ההררי של אמבסאל מזוהה על ידי ההיסטוריון ר.ס ווחיטאווי כ-"הרי היהודים" שלשם נמלטו החיילים הפורטוגזים לאחר קרב וופלה במלחמת אתיופיה-אדאל שבו נהרג מפקדם כריסטובאו דה גאמה שהיה גם בנו של הספן הנודע ואסקו דה גאמה, הזיהוי של ר.ס ווחיטאווי הוא הוכחה להתיישבות יהודית באזור וולו.
באמבה גשן בעבר היה מבצר בו גברים קרובי משפחת קיסר אתיופיה היו מוחזקים עד שמקלים את הירושה או מתים.
סטטיסטיקה

על פי נתוני הסוכנות המרכזית לסטיסטיקה של אתיופיה לשנת 2007, אוכלוסיית הפלך מונה כ- 121,899 תושבים שמתוכם כ-4.83% החיים באזורים עירונים. שטחו הכולל של הפלך הוא כ- 882.24 קמ"ר, צפיפות האוכלוסייה בפלך הוא כ- 138.17 איש לקמ"ר.
אתנית, רוב תושבי הנפה הם אמהרים (99.91%). החלוקה הדתית בנפה מתחלקת לנוצרים אורתודוקסים (73.92%) ומוסלמים (25.85%)
הערות שוליים

↑  Eloi Ficquet, "Ambasäl" in Siegbert Uhlig (Editor), Encyclopaedia Aethiopica: A-C, Otto Harrassowitz Verlag, 2003, ISBN 3447047461, p. 224
↑  "היסטוריה מקומית באתיופיה" אתר המכון הנורדי ללימודי אפריקה
↑  ר.ס ווחיטאווי, המסע הפורטוגזי לחבש 1441 - 1543, עמוד 56.
↑  Census 2007 Tables: Amhara Region, Tables 2.1, 2.4, 2.5, 3.1, 3.2 and 3.4.
↑  1994 Population and Housing Census of Ethiopia: Results for Amhara Region, Vol. 1, part 1, Tables 2.1, 2.7, 2.10, 2.13, 2.17, Annex II.2 (accessed 9 April 2009)
אקירה סוזוקי

| --- | --- |

 לידה:  12 בספטמבר 1930 (בן 94) Mukawa, הוקאידו, יפן 
 ענף מדעי:  כימיה
 מקום מגורים:  יפן
 מקום לימודים:  אוניברסיטת פרדו  אוניברסיטת הוקאידו  Hokkaido Tomakomai Higashi High School 
 מוסדות:  אוניברסיטת אוקיאמה למדע  אוניברסיטת ויילס  אקדמיה סיניקה  אוניברסיטת פרדו  אוניברסיטת קורשיקי למדע ואמנויות  אוניברסיטת הוקאידו  האוניברסיטה הלאומית של טאיוואן 
 פרסים והוקרה:  מסדר התרבות (2010)  פרס האקדמיה של יפן (2004)  פרס נובל לכימיה (2010)  פרס ההצטיינות בתרבות (2010) 
 תרומות עיקריות
 תגובות מצומדות בעזרת זרז פלדיום בסינתזה אורגנית
 
אקירה סוזוקי (יפנית: 鈴木 章‏; נולד ב-12 בספטמבר 1930) הוא כימאי יפני, חתן פרס נובל לכימיה לשנת 2010.
סוזוקי נולד באי הוקאידו שביפן. הוא למד באוניברסיטה באי ולאחר קבלת הדוקטורט שלו, שימש באוניברסיטה כעוזר פרופסור. בשנים 1963–1965 עבד כסטודנט יחד עם הרברט בראון באוניברסיטת פרדו, ולאחר שחזר לאוניברסיטת הוקאידו שימש כפרופסור מן המניין שם. בשנת 1994 פרש מאוניברסיטת הוקאידו.
ב-2010 הוענק לסוזוקי פרס נובל לכימיה, יחד עם ריצ'רד הק ואי איצ'י נגישי, על תגובות מצומדות בעזרת זרז פלדיום בסינתזה אורגנית.
אצטדיון טיבולי

| --- | --- |

האצטדיון בזמן יורו 2008
 מיקום:  אינסברוק שבאוסטריה
 קואורדינטות:  47°15′21″N 11°24′39″E﻿ / ﻿47.255972°N 11.410789°E﻿ / 47.255972; 11.410789
 תקופת הפעילות:  8 בספטמבר 2000 – הווה (24 שנים)
 עלות הבנייה:  30 מיליון אירו
 בעלים:  ווקר אינסברוק 
 משטח:  דשא
 אדריכל:  אלברט וימר
 קבוצות:  ואקר אינסברוק (כדורגל) סווארקו ריידרס טירול (פוטבול)
 מושבים:  17,400 (עד יורו 2008)  30,000 (בזמן יורו 2008)  16,008 (לאחר יורו 2008)
 ממדי משטח:  105 × 68 מטר
 he
 
אצטדיון טיבולי טירול (בעבר טיבולי נוי; בגרמנית: Tivoli Neu, ‏האזנהקובץ:Tivoli Neu.ogg‏Ⓘ‏) הוא אצטדיון רב תכליתי הנמצא בעיר אינסברוק שבאוסטריה. כיום משמש האצטדיון בעיקר למשחקי כדורגל והוא משמש כמגרשו הביתי של מועדון הכדורגל ואקר אינסברוק. תכולתו המקורית של האצטדיון הייתה 17,400 מקומות. לקראת משחקי יורו 2008 תכולתו הורחבה זמנית ל-30,000 מקומות, ולאחר הטורניר הוקטנה תכולתו ל-16,008 מקומות ישיבה. האצטדיון נקרא בתחילה "טיבולי נוי" (טיבולי החדש), על שם אצטדיון באותו השם שנסגר ב-2004. ב-2011 חתם מועדון הכדורגל המפעיל את האצטדיון על חוזה לנתינת חסות עם חברת השיווק של התיירות בחבל טירול. כחלק מן ההסכם, שונה שם האצטדיון למשך עשר שנים ל"אצטדיון טיבולי טירול".
יורו 2008

במהלך יורו 2008, אירח האצטדיון שלושה ממשחקי בית ד' בשלב הבתים.
יורו 2008 > טבלת המשחקים באצטדיון

| תאריך | שלב | קבוצות | תוצאה |
| --- | --- | --- | --- |
| 10 ביוני 2008 | בתים - משחק ראשון | ספרד ספרד - רוסיה רוסיה | 1-4 |
| 14 ביוני 2008 | בתים - משחק שני | ספרד ספרד - שוודיה שוודיה | 1-2 |
| 18 ביוני 2008 | בתים - משחק שלישי | שוודיה שוודיה - רוסיה רוסיה | 2-0 |
הערות שוליים

↑  נתוני האצטדיון באתר ואקר אינסבורק
ערך זה הוא קצרמרבנושא אוסטריה ובנושא אצטדיונים ומתקני ספורט. אתם מוזמנים לתרום לוויקיפדיה ו.
אמבה אלגי

| --- | --- |

אמבה אלגי, תמונה שצולמה על ידי צלם בריטי במסגרת המשלחת הצבאית לאתיופיה (1868)
 מידע כללי
 גובה:  3,949 מטר
 מדינה:  אתיופיה אתיופיה
 מיקום:  מחוז תיגראי
 רכס הרים:  הרמה האתיופית 
 קואורדינטות:  12°29′00″N 39°28′00″E﻿ / ﻿12.48333°N 39.46667°E﻿ / 12.48333; 39.46667
  (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיאמבה אלגי(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיאמבה אלגי
 
אמבה אלגי הוא אמב (מבצר הררי המסתמך על תצורה גאולוגית שכיחה באתיופיה, בצורת הר שולחן המוקף במצוקים תלולים), בצפון אתיופיה, במחוז תיגראי. האמב שולט על הדרך בין העיר מקלה דרומה לעיר מאיצ'ו. בשל מיקומו האסטרטגי היה האמב זירה למספר קרבות חשובים בהיסטוריה האתיופית.